ครม.ยังคงจับตาการติดตามสถานการณ์การแพร่ระบาดของโรคติดเชื้อไวรัสโคโรนา 2019 และเตรียมพิจารณาโครงการประกันภัยข้าวโพดเลี้ยงสัตว์
ครม.ยังคงจับตาการติดตามสถานการณ์การแพร่ระบาดของโรคติดเชื้อไวรัสโคโรนา 2019 และเตรียมพิจารณาโครงการประกันภัยข้าวโพดเลี้ยงสัตว์การประชุมคณะรัฐมนตรีวันนี้ 12 พฤษภาคม 2563 มีพลเอก ประยุทธ์ จันทร์โอชา นายกรัฐมนตรี เป็นประธานการประชุม โดยจับตาการติดตามสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หลังผ่อนคลายมาตรการระยะที่ 1 และอาจมีการผ่อนปรนในกิจการต่างๆ ในระยะที่ 2 ตามข้อเสนอของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค.เร็วๆ นี้ขณะที่ ครม. ยังเตรียมพิจารณาร่างพระราชกฤษฎีกากำหนดหน่วยงานของรัฐตามพระราชบัญญัติความรับผิดทางละเมิดของเจ้าหน้าที่ พ.ศ. 2539 (ฉบับที่ ..) พ.ศ. .... รวมถึงโครงการประกันภัยข้าวโพดเลี้ยงสัตว์ ปีการผลิต 2563 และการขอขยายปริมาณในโควต้าการนำเข้าสินค้าหัวมันฝรั่งสดเพื่อแปรรูป ภายใต้ความตกลงองค์การการค้าโลก (WTO) ปี 2563 เพิ่มเติมนอกจากนี้ ยังมีร่างพระราชบัญญัติป้องกันและปราบปรามการฟอกเงิน (ฉบับที่ .) พ.ศ...ตลอดจนอาจพิจารณาร่างกฎกระทรวง ฉบับที่ ..(พ.ศ. ....) ออกตามความในประมวลรัษฎากร ว่าด้วยการยกเว้นรัษฎากร (มาตรการภาษีเพื่อส่งเสริมวิสาหกิจชุมชนตามกฎหมายว่าด้วยการส่งเสริมวิสาหกิจชุมชน) /ร่างประกาศกระทรวงการคลัง เรื่อง การยกเว้นอากรและลดอัตราอากรศุลกากรสำหรับของที่มีถิ่นกำเนิดจากนิวซีแลนด์ (ฉบับที่ ..)ในส่วนกระทรวงคมนาคม ยังไม่ได้นำเสนอแผนฟื้นฟูกิจการ บมจ.การบินไทย (THAI) เข้าที่ประชุมคณะรัฐมนตรี (ครม.) เพราะยังต้องใช้เวลาพิจารณาแผนให้รอบคอบ โดยได้มอบหมายให้สำนักงานนโยบายและแผนการขนส่งและจราจร (สนข.) ไปพิจารณาก่อน